Egil Jevanord

Egil Jevanord (født 3. juli 1918, død 3. april 2000) var en norsk fotballspiller.

Jevanord var fra Oslo og begynte karrieren i Fredensborg i 1934. I 1937 meldte han overgang til Spartacus i Arbeidernes idrettsforbund. Han spilte i 1939 én AIF-landskamp. Etter frigjøringen i 1945 ble Jevanord tatt ut på det norske landslaget og kom inn som innbytter i 10–0-tapet mot Sverige i Stockholm. I oktober samme år meldte han overgang til Lyn, og han spilte for klubbens A-lag fram til 1949, deretter på B-laget. Jevanord ble cupmester for Lyn i 1946 og spilte i 1947 ytterligere fire landskamper. Dessuten spilte han totalt åtte kamper for Oslos bylag.

Jevanord spilte i backrekka eller som venstre half. Utenom fotballen arbeidet han som murer.

 Referanser 


 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Lyn Fotball
Kategori:Personer fra Oslo
Kategori:Fødsler i 1918
Kategori:Dødsfall i 2000